Pentala Harikrishna

Harikrishna PENTALA naskiĝis  estas barata ŝaka grandmajstro. La 12-an de septembro 2001 li fariĝis la plej juna grandmajstro el Barato, rekordo nun tenita de Parimarjan Negi. Li estis ĉampiono de la Komunumo de Nacioj en 2001, Monda juniora ĉampiono en 2004 kaj azia individua ĉampiono en 2011.

Harikrishna venkis la Tata Steel Group B en 2012 kaj en Biel MTO Masters Turniro en 2013. Li reprezentis Baraton ĉe sep Ŝakolimpikoj de 2000 ĝis 2012 kaj gajnis bronzan teaman medalon ĉe la Monda Teama Ŝaka Ĉampionumo en 2010. Ĉe la Azia Teama Ĉampionumo, Harikrishna gajnis oran teaman medalon unufoje, arĝentan dufoje kaj individuan bronzan medalon unufoje.

En februaro 2013 la FIDE Elo-nombro de Harikrishna superis 2700 unuafoje. Li aperis unuafoje en la "Pintaj 10" de la monda FIDE rangolisto en novembro 2016 per Elo de 2768.

 Frua vivo 
Harikrishna naskiĝis en Guntur, Andra-Pradeŝo, Barato.

 Kariero 
 Junioro 
Harikrishna estis tre sukcesa juniora ludanto, li gajnis la baratan ĉampionumon sub-8 (1993), sub-10 (1995), sub-14 (1999), sub-15 (1998) kaj sub-18 (1998). Li gajnis la Sub-18 premion ĉe la Ŝakturniro Komunumo de Nacioj en 1999. Li venkis en la Monda sub-10 Ĉampionumo 1996.

Lia progreso estis tia ke en la aĝo de 14 jaroj kaj 5 monatoj li aliĝis al la barata teamo por la Ŝakolimpiko 2000 en kiu li atingas 6½ poentoj el 11 per kiuj li gajnas sian unuan grandmajstran normon. La dua kaj tria normoj baldaŭ venis poste per solida 6½/13 rezulto en la Turniro Corus Grupo B kaj la sepa loko ĉe la Azia Individua Ĉampionumo kun 7/11. Tiu lasta normo same kvalifikis lin por la FIDE Monda Ŝaka Ĉampionumo 2002 kaj certigis lian grandmajstran titolon, atingis la postulatan Elo-nombron 2500 en la FIDE rangolisto de julio 2000.

 2001-2004 
Tuj post tio li gajnis la Commonwealth Championship okazigita en Londono, post venko je la finalo kontraŭ Alexei Barsov kaj Krishnan Sasikiran en Hastings Chess Congress ĉe la komenco de 2002. En 2002 li finis per duonpoento malantaŭ Sasikiran en la Barata Ŝaka Ĉampionumo. Harikrishna atingis la trian pozición ĉe Hastings kaj duan lokon ĉe la Nacia A Ĉampionumo en Mumbajo. Li kundividis la duan lokon kun Vasilios Kotronias kaj Paul Motwani en la Brita Ŝaka Ĉampionumo 2003.

Harikrishna estis dua ĉe la Sharjah Open duona punkto malantaŭ Kotsur, kundividis la sepan pozicion ĉe la Parsvanth Malferma Turniro, kundividis la okan ĉe la Tata Malferma Turniro kaj duan ĉe la Azia Zona 3.1b Turniro okazigita en Dako, unu punkto malantaŭ Surya Shekhar Ganguly kaj dividis la trian pozicion en GibTelecom Masters, unu punkto malantaŭ Nigel Short. Kelkajn monatojn poste li atingis la sesan pozicion per duona punkto malantaŭ Shakhriyar Mamedyarov ĉe la forta Dubai Malferma Turniro.

Inter la januara 2003 kaj oktobra 2005 rangolistoj, Harikrishna travivis stabilan plialtiĝon de 2539 ĝis 2673, atingante 2600 en julio 2004.

Harikrishna en 2004 atingis la kvaran lokon ĉe la Abu Dhabi Open, duona punkto malantaŭ Dmitry Bocharov, la trian en la Pune Super GM evento, punkto malantaŭ la gajninto Liviu-Dieter Nisipeanu sed ludis solide por Barato ĉe la Ŝakolimpiko 2004. Tiuj prezentoj kulminis per gajnado de la Monda Juniora Ŝaka Campionumo, kiu okazis en Koĉi, Barato en novembro 2004, gajnante 10/13 kun Tigran L Petrosian kaj Zhao Jun duonan punkton malantaŭe.

 2005-2009 
Tia sukceso portis invitojn al pli fortaj turniroj, kiel ekzemple Bermuda komence de 2005 kie malgraŭ malvenko kontraŭ Boris Gelfand en la oka raŭndo sed venkoj en la du lastaj rondoj poziciigis lin en la unua pozicio. Li atingis la 7an en Dos Hermanas kaj kvinan pozicion en HB Global Challenge. Li venkis en la Sanjin Hotela Pokalo, per forta poentaro 8½/11. Li kundividis la duan pozicion ĉe la Mainz Ordiz Malferma Turniro. Li gajnis la Essent Crown Group en oktobro 2005 per 4/6.

En marto 2006 Harikrishna dividis la unuan pozicion kun Gabriel Sargissian, Ahmed Adly, Mamedyarov kaj Igor-Alexander Nataf ĉe la Reykjavik Malferma Turniro kun 7/9. Post konkurado en la 37-a Ŝakolimpiko, li havis malbonan monaton kun lasta loko ĉe Aerosvit, kvankam li revenis kun venko ĉe Marx Gyorgy Memorturniro tiam gajnis la Chess960 Junioran Ŝakkonkurson venkante en la lastaj kvar ludoj kontraŭ Arkadij Naiditsch kun la fina poentaro 4½-3½. La jaro 2007 komenciĝis per malbona rezulto 3½/9 ĉe la Aeroflot Malferma Turniro sed li rekuperiĝis per la tria pozicio ĉe la Montreala Internacia Turniro, perdante en la fina raŭndo kontraŭ la gajninto Vassily Ivanchuk. Harikrishna kundividis la unuan pozicion ĉe Marx Gyorgy. Ĉe la fino de 2007 li perdis 3-1 en la finalo de la Carlos Torre Memorturniro kaj atingis la kvaran pozicion.

Harikrishna ludis turnirojn malpli ofte post 2007 sed finis kvara ĉe la 2008 Corus Group B per 7½/13. Li gajnis en decidrondoj ĉe la Spice Pokalo en Lubbock, Usono dum septembro 2008.

Perdo en la lasta rondo kontraŭ Peter Svidler poziciigis Harikrishna de kungvidanto ĝis sepa ĉe la Gibraltar Chess Congress 2009, sed venkis en la Nancy Rapid Turniro monaton poste per punkto antaŭ Georg Meier. Li perdis tri sinsekvajn ludojn ĉe la 39-a Bosna Turniro kaj finis kvina el ses (4/10). Ĉe la Chigorin Memorturniro li estis dekkvina en la malferma sekcio. Li finis la jaron per venko en la Azia Teama Ĉampionumo kiel membro de la Barata teamo.

 2010-2013 
Harikrishna kundividis la sesan pozicion en Corus Chess Group B kun 6½/13 en januaro 2010 li havis malbonan rezulton ĉe la Azia Individua Ĉampionumo, en kiu li finis en la 23-a pozicio. Iu konsolo  venis post venko (kun Ehlvest) ĉe la New York Internacia Turniro. Li dividis la duan lokon per 7/9 ĉe la Monda Malferma Turniro, duona punkto malantaŭ Viktor Láznička. Lia forta efikeco en la Aziaj Ludoj kaj hispana ligo (inkluzive de venko super Maxime Vachier-Lagrave) kune kun solida prezento en la Ŝakolimpiko helpis reakiri lian Elo-nombron de 2667 post stabila falo inter aprilo 2009 (2686) kaj julion 2010 (2645).

En januaro 2011, li venis naŭa per 7/10 poentaro ĉe Ĝibraltaro. En majo 2011 li gajnis la Azian Ŝakan Ĉampionumon post egaleco kun Yu Yangyi kaj Nguyễn Ngọc Trường Sơn 6½/9, kundividis la duan lokon kun Robert Hess kaj Alejandro Ramirez ĉe la Ĉikago Malferma Turniro duonan punkton malantaŭ Timur Gareev. Li luktis ĉe la Monda Teama Ĉampionumo kontraŭ preskaŭ ekskluzive 2700 ludantoj, gajnante 3½/9 kaj estis eliminita dum la Ŝaka Monda Pokalo en la dua raŭndo 1½-½ de Dmitry Jakovenko.

eta|200px|dekstra| Pentala ĉe Tata Steel Grupo A en 2013
Harikrishna komenciĝis 2012 per gajno de la Grupo B de Tata Steel, gajnante 9/13, duonan punkton antaŭ Alexander Motylev kaj Lazaro Bruzon, gajnante lokon en la 2013 Grupo A sekvita de venko ĉe la Cappelle-la-Grande Malferma Turniro per 7/9. En julio li atingis la trian pozicion ĉe la Benasque Open 8/10 kaj kvinan ĉe la Biel Master Turniro kun 7½/11. Harikrishna fermis la jaron kun la 40-a Ŝakolimpiko kaj finis la jaron ĉe sia plej alta rango ĝis tiam 2698.

Li debutis en la Tata Steel A-grupo en januaro 2013, Harikrishna finis en sepa loko kun 6½/13 kaj unuafoje trapasis la 2700. Malgraŭ kolapso ĉe la Capablanca in Memoriam en kiu Harikrishna gajnis 3/10, perdante kvar ludojn kaj malsukcesante venki, kio puŝis lin reen sub 2700, lia formo revenis en julio kun forta prezento en la greka ligo, venkante ĉe la Biel Majstroj per 8½/11 kaj kvinan lokon ĉe la HZ Malferma Turniro per nesuperita 7/9.

 2014-2016 
En januaro 2014 Harikrishna finis sepa en la Tata Steel Masters kun 5½/11 post lasta rondperdo kontraŭ Boris Gelfand kaj 12-a per 7/10 ĉe Ĝibraltaro. En julio li finis en la tria pozicio ĉe Biel. Malgraŭ ludado por la barata teamo ĉe la antaŭaj Ŝakolimpikoj, li ne partoprenis la 2014 eldonon, anstataŭe partoprenante en la turka ligo. Ĉe la inaŭgura Qatar Masters li atingis 5½/9 por kundividi la 25-an lokon.

Harikrishna komenciĝis 2015 per naŭa loko 7½/10 ĉe Ĝibraltaro, kun pluraj teamaj turniroj post inkluzive la Monda Teama Ĉampionumo en kiu li atingis poentaron de 5/9 en junio, li gajnis la 10-an Edmonton International per 7½/9, inkluzive de 5/5 je la komenco. Li finis la jaron gajnante nesuperitan 6/9 ĉe la Kataraj Majstroj Malferma Turniro por dekunua loko.

Dum februaro-marto 2016 li partoprenis IMSA Elite Mind Games, kiu okazis en Ĉinio.

 Teamaj rezultoj 
Harikrishna reprezentis Baraton en sep Ŝakolimpikoj, farante sian debuton en la aĝo de 14 jaroj kaj 5 monatoj dum la 34-a Ŝakolimpiko, kiu okazis en Istanbulo.
 Ŝakolimpiko  Individua rezulto  Teama rezulto Istanbulo 2000   6½/11 (27a)  8a Bled 2002   3½/10 (102a)  29a Calvià 2004   5½/11 (62a)  6a Turino 2006   8/12 (14a)  30a Dresdeno 2008  6/10 (13a)  16a Ĥanti-Mansijsko 2010   6/10 (19a)  18a Istanbulo 2012  5½/10 (12a)  35a

Harikrishna ankaŭ partoprenis en Monda Teama Ŝaka Ĉampionumo, Azia Teama Ŝaka Ĉampionumo kaj Asian Games kun la jenaj rezultoj:
 Evento  Individua rezulto  Teama Rezulto 13th Asian TCC 2003, Ĝodhpur, Barato  5/8 (4a)  Arĝento 15th Asian Games 2006, Doho, Kataro  6½/9 (Arĝento)  Oro 3rd Asian Indoor Games 2009, Hanojo, Vietnamio  4½/8  Bronzo 16th Asian TCC 2009, Kolkato, Barato  4/6 (Bronzo)  Oro 7th World TCC 2010, Bursa, Turkio  4/8 (6a)  Bronzo 16h Asian Games 2010, Kantono, Ĉinio  6/9  Bronzo 8th World TCC 2011, Ningbo, Ĉinio  3½/9 (7a)  8a 17th Asian TCC 2012, Zaozhuang Ĉinio  6/9 (4a)  Arĝento 10th World TCC 2015, Tsakhkadzor, Armenio  5/9 (4a)  9a

 Privata vivo 
Harikrishna edziĝis al serbino Nadezda Stojanovic en 2018.

 Rimarkindaj ludoj 
 Pentala Harikrishna vs Zhong Zhang, Premier 2002, (ECO C00), 1-0
 Pentala Harikrishna vs Alexander Morozevich, Hyderabad 2002, (ECO D07), 1-0
 Pentala Harikrishna vs Liviu Dieter Nisipeanu, Pune Super GM 2004, (ECO E32), 1-0
 Pentala Harikrishna vs Xu Jun, FIDE World Championship Knockout Tournament 2004, (ECO A67), 1–0
 Pentala Harikrishna vs Leinier Dominguez-Perez, Bermuda 2005, (ECO B10), 1-0
 Pentala Harikrishna vs Shakhriyar Mamedyarov, Aerosvit GM Tournament 2006, (ECO C47), 1-0
 Nigel Short vs Pentala Harikrishna, Montreal International 2007, (ECO C42), 0-1
 Pentala Harikrishna vs Levon Aronian, Young Masters 2001, (ECO E11), 1-0
 Zoltan Almasi vs Pentala Harikrishna, 4th Marx Gyorgy Memorial 2006, (ECO C89), 0-1
 Pentala Harikrishna vs Magnus Carlsen, 6th Lausanne Young Masters 2005, (ECO C42), 1-0
 Baadur Jobava vs Pentala Harikrishna, Russian Team Championship 2007, (ECO C91), 0-1
 Pentala Harikrishna vs Alexander Morozevich, ACP Rapid 2007, (ECO C77), 1-0
 Pentala Harikrishna vs David Navara, Torneo di Capodanno 2008, (ECO B40), 1-0
 Pentala Harikrishna vs Peter Svidler, Olimpiko 2008, (ECO D80), 1-0
 Pentala Harikrishna vs Arkadij Naiditsch, Corus (ECO B Group) 2010, (ECO A07), 1-0
 Pentala Harikrishna vs Wesley So, 16th Asian Games Team Final Men 2010, (ECO D74), 1-0
 Pentala Harikrishna vs Loek Van Wely, Tata Steel 2013, (ECO B84), 1-0
 Pentala Harikrishna vs Nakamura, Tata Steel Chess 2014, (ECO B51), 1-0
 Anish Giri vs Pentala Harikrishna, Norway Chess 2016, (ECO C11), 0-1
 Pentala Harikrishna vs Ding Liren, Shenzhen Masters 2019, (ECO C84), 1-0

 Ekzempla ludo 

La ludo montrita okazis en la Carlos Torre Memorturniro 2007, en Mérida, Meksiko. Ĉi tie Harikrishna per blankaj, alfrontas Vassily Ivanchuk, kiu estis numero 2 en la FIDE rangolisto de tiu tempo.

1. d4 Ĉf6 2. Ĉf3!? g6 3. Ĉbd2 d5 4. e3 Kg7 5. b4! (5. b3 c5) 5... O-O 6. Ke2 b6 7. Kb2 Ĉbd7 8. b5! Kb7 9. O-O a6 10. a4 axb5 11. axb5 Txa1 12. Dxa1 Da8 13. Ka3 Te8 14. Db2 Da7 15. Kb4! Kf8 16. Ta1 Db8 17. Ĉe5 e6 18. Kxf8 Ĉxf8 19. Ĉdf3 Ĉe4 20. c4 f6 21. Ĉc6 Kxc6 22. bxc6 Dd8 23. Db4 Dd6 24. Dxd6 Ĉxd6 25. cxd5 exd5 26. Ĉe1 Ĉe6 27. Ĉc2 f5 28. Kd3 Ĉe4 29. g4! Rf7 (29... fxg4 30. Kxe4 dxe4 31. Ta7 Tc8 32. Ĉb4 kun la ideo Ĉa6 sekvida de d5.) 30. Ĉb4 Td8 31. f3 Ĉd2 32. gxf5 gxf5 33. Rf2 f4 (33... Rf6 34. Td1 Ĉb3 35. f4 nigraj ne povus defendi la peonon f5) 34. exf4 Re7 (34... Ĉxf4 35. Re3 Ĉb3 36. Ta7 Ĉe6 37. Ĉxd5 Txd5 38. Kc4 Ta5 39. Txc7+ Rf6 40. Kxe6 Rxe6 41. Td7 Ĉxd4 42. Rxd4) 35. Te1 Rd6 36. Te5 Ĉxf4 37. Re3 Ĉxd3 38. Rxd3 Ĉxf3 39. Th5! 1-0

 Referencoj 

 Eksteraj ligiloj 

  ()




 Pentala Harikrishna ĉe Chesslive.com



Kategorio:Barataj ŝakistoj
Kategorio:Grandmajstroj
Kategorio:Partoprenantoj en la Ŝak-Olimpikoj
Kategorio:Mondaj Junioraj Ŝakaj Ĉampionoj